Harry Rabinowitz

Harry Rabinowitz MBE (26 Maris 1916 - 22 Yuni 2016) ɗan Afirka ta Kudu ne ɗan Burtaniya, mai shirya fim da kiɗan talabijin. An haife shi a birnin Johannesburg, Afirka ta Kudu, ɗan asalin Isra'ila ne haka-zalika ɗan Eva Rabinowitz ne. Ya yi karatu a Jami'ar Witwatersrand da kuma Makarantar Kiɗa da Wasan kwaikwayo ta Guildhall ta London.

 Sana'a 
Ya fara aikin waka a matsayin mai kiɗa a wani kantin sayar da kayayyaki na Johannesburg. Aikinsa na farko da ya jagoranci ƙungiyar makaɗa shine don wasan kwaikwayo mai suna Strike a New Note a 1945. Rabinowitz ya bar birnin Johannesburg zuwa Ingila a shekarar 1946 domin karantar nazarin gudanarwa.
thumb
Ya kasance shugaba na Orchestra na Revue na BBC (daga 1953 zuwa 1960), darektan kiɗa na BBC Television Light Entertainment (daga 1960 – 1968), kuma shugaban kiɗa na Gidan Talabijin na London Weekend Television (1968 – 77).  Haka-zalika a Hollywood Bowl (1983 – 84) da kuma Boston Pops Orchestra (1985 – 92) kuma tare da Orchestra na Symphony na London da Royal Philharmonic Orchestra.  Shi ne jagoran ƙungiyar Orchestra na St. Luke's Ismail Merchant da James Ivory bikin cika shekaru 35 a zauren Carnegie a ranar 17 ga watan Satumba 1996.

Rabinowitz ya shirya kidan bayan fage na finafinai da suka haɗa da;, Hanover Street (1979), Chariots of Fire (1981), Heat and Dust (1983), The Bostonians (1984), Return to Oz (1985), Lady Jane (1986), Maurice (1987), The Remains of the Day (1993), The English Patient (1996), The Talented Mr. Ripley (1999), da Cold Mountain (2003).   har wayau ya shirya wasu kidan ga shirye-shiryen shirin Talabijin, da suka haɗa da ;, The Frost Report (1966), I, Claudius (1976) da The Agatha Christie Hour (1982).

Ya fito a shirin talabijin na Top C's and Tiaras.

A watan Yunin 2015, Rabinowitz ya kasance babban baƙo a fayafai na Desert Island na BBC Radio 4.

 Rayuwa ta sirri 
Rabinowitz ya yi aure sau biyu. A ranar 15 ga watan Disamba 1944; matarsa ta farko ita ce Lorna Thurlow Anderson. Auren ya mutu a shekarar 2000.A watan Maris 2001, ya auri Maryamu (Mitzi) C. Scott.

Rabinowitz ya kai shekara 100 a ranar 26 ga watan Maris 2016.  Ya mutu ranar 22 ga Yuni 2016 a gidansa da ke a Lacoste, Vaucluse, Faransa.   Rabinowitz kafin mutuwarsa yana buga kidan piano a kowace rana a tsawon rayuwarsa har izuwa mutuwarsa. 

 Manazarta 

Karin madogarar bincike
 Debrett's People of Today. Debrett's Peerage Ltd, 2008.
 Marquis Who's Who, 2008.
 Strauss, Neil, "Lush Odes to the Art of Two Film Makers", in The New York Times, 19 September 1996, p. C16.

Hanyoyin hadi na waje

Q&A with Harry Rabinowitz 
MBE Listings
Obituary – BBC
Obituary with death date  – London Symphony Orchestra

Category:Haifaffun 1916
Category:Mutuwan 2016